ટીવીના ચાહકોને રિયલિટી શો ખૂબ જ પસંદ છે અને આ રિયલિટી શો પાછળ ચૅનલો ઘણા પૈસા પણ ખર્ચતી જોવા મળે છે. હાલમાં એવી વાત ચાલી રહી છે કે ડાન્સ રિયલિટી શો ‘ઝલક દિખલા જા’ની આગામી સીઝનને મનીષ પૉલ હોસ્ટ કરવા જઈ રહ્યો છે અને એ માટે તેને અઢી કરોડ રૂપિયાની ઑફર કરવામાં આવી છે. મનીષ છેલ્લાં ચાર વર્ષથી આ શોને હોસ્ટ કરી રહ્યો છે અને આ શોની પાંચમી વખત તેને જે ઑફર કરવામાં આવી છે એના લીધે તે બૉલીવુડના ઍક્ટર્સને બાદ કરતાં સૌથી વધુ ફી લેતો ઍક્ટર બની ગયો છે. મનીષ છેલ્લાં પાંચ વર્ષથી આ શો સાથે સંકળાયેલો છે અને પ્રોડક્શનની ટીમ પણ તેનાથી ખૂબ જ ખુશ છે. મનીષ શો પર ખૂબ જ સારું કામ કરતો હોવાની સાથે તે પ્રોડક્શનને અનુરૂપ ઍડ્જસ્ટ પણ કરી લે છે. તેથી જ્યારે તેણે અઢી કરોડની ડિમાન્ડ કરી ત્યારે ચૅનલે આ માટે કોઈ વાંધો નહોતો ઉઠાવ્યો.